આ ચાર સૂત્રો પર આધારિત કાર્યપ્રણાલીના માધ્યમથી કેન્દ્રનું કાર્ય 29 રાજ્યોમાં 800થી પણ વધુ શાખા તથા પ્રકલ્પોના માધ્યમથી ચાલી રહ્યું છે. અસંખ્ય કાર્યકર્તાઓ પોતાની સામાજીક-પારિવારિક જવાબદારીઓ સંભાળતા રહીને પણ કેન્દ્ર-કાર્ય માટે સમય ફાળવે છે. આવા સ્થાનિક કાર્યકર્તાઓ જ કાર્યના મુખ્ય પ્રસારક છે. કેટલાકના મનમાં એવી પ્રેરણા જાગે છે કે પોતાના જીવનના કેટલાક વર્ષ સંપૂર્ણપણે આ પૂજામાં અર્પણ કરે, આવા 2 થી 5 વર્ષ માટે કેન્દ્ર કાર્ય કરવા માટે જોડાતા કાર્યકર્તાને સેવાવ્રતી કહે છે.